Ok, es isch scho me wäder Mitti März und ich ha dische Monat scho wider nix gschribu… nid, dass der Momänt nix z verzellu gäbi, ich chumu eifach va barum puchjiu nid derzüe. Aber der Reiju na: Wier hei am erschtu März ische "Big Move" gmacht und si mit Sack und Pack va ischum Miniloch (da chamu scho gar nimme va Wohnig redu) in ische Megapalascht (öi hie weri Wohnig der falsch Titl) gizigglut. Grad nomal merci alle hälfundä Händ! (Nid das di das chenti läsu, aber so  hani's wenigschtenz nomal gseit   ) D Vorteila vamu gressru Deheimu liggunt öi ufer Hand: Platz, Platz und nomal Platz! Wier hei nöierdings en Chuchi vamu wirkli nummu chochut und ässut und nid öi no schaffut und fernsehlüegut oder was öi immer macht! Wier hei vill vill Liecht (dank riisigu Pfeischter und emu offnu Schtäguhüüs) und Rüe (yeah - nimme Grossschtadt Krach) und ds allerallerbeschta (da si der  Meischter und ich einig): wier hei en Gschirrwäschmaschina! Nach jahrelange Diskussione si wier isch jetz sicher, dass wier va jetz awäg fridlich durch z Läbu chäme - Isch das nid en geniali Vorüssetzig fer du sibt Juli?!   D Nateila liggunt öi ufer Hand: Wier wohne ufum Land und miesse Früelingsrägu und -haggl sei Dank momentan sche Busfahru. Ah ja und: putzu! Der "chli Cheer" isch pletzli öi nimme  deschwärt chlinä. Aber was soll's. Isch gfallt's und wier si glicklich!